కొద్దిగా కూడా ఖర్చుపెట్టని వారు పోయినా ఫర్లేదు అనుకుంటున్న Airtel, Idea, Vodafone - Computer Era
కొద్దిగా కూడా ఖర్చుపెట్టని వారు పోయినా ఫర్లేదు అనుకుంటున్న Airtel, Idea, Vodafone
నిన్న మొన్నటి వరకు ఎంత ఎక్కువమంది టెలికం సబ్స్క్రైబర్లు ఉంటే అంత గొప్పగా టెలికం కంపెనీలు భావించేవి. అలాంటిది కాస్త మెల్లగా పరిస్థితిలో మార్పు వస్తోంది.
Reliance Jio 2016లో మార్కెట్లోకి రంగప్రవేశం చేసిన తర్వాత, దాని నుండి ఎదురైన పోటీని తట్టుకోవడం కోసం Airtel లాంటి సంస్థలు భారీ మొత్తంలో నష్టాలను చవిచూశాయి. అయితే ఇప్పుడిప్పుడే ఆ నష్టాల నుండి బయటకు రావటానికి ప్రయత్నాలు మొదలు పెట్టాయి. నిన్న మొన్నటి వరకు అధిక శాతం మొబైల్ కనెక్షన్లు తమ నెట్వర్క్ లో ఉంటే అది చాలా గొప్పగా భావించిన సంస్థలు కాస్తా, ఇప్పుడు పైసా కూడా ఖర్చు పెట్టకుండా అన్ని ఫ్రీగా లభించాలి అని భావించే వినియోగదారులు బయటికి వెళ్లి పోయినా నష్టం లేదు అనే అభిప్రాయానికి వచ్చాయి.
ఒక టెలికం కంపెనీ ఆదాయం ARPU (యావరేజ్ రెవెన్యూ పర్ యూజర్) మీద ఆధారపడి ఉంటుంది. అంటే ఒక మొబైల్ నెంబర్ తమ నెట్వర్క్ లో ఉంటే, దాన్ని రీఛార్జి చేసుకోవడం ద్వారా ఓ యూజర్ సగటున తమకు ఎంత చెల్లిస్తున్నారు అన్నది ఈ లెక్క అన్నమాట. అంతవరకు బాగానే ఉంది. అయితే చాలా మంది వినియోగదారులు, ఏ మాత్రం ఫోన్ రీఛార్జి చేసుకోకుండా, కేవలం ఇన్కమింగ్ కాల్స్ మాత్రం కోసమే మొబైల్ నెంబర్ వాడుతున్న నేపధ్యంలో.. ఇన్కమింగ్ గానీ, అవుట్ గోయింగ్ గానీ సదుపాయాలు పొందాలంటే తప్పనిసరిగా నిర్దిష్టమైన సమయానికి కనీస మొబైల్ రీఛార్జి చేసుకునేలా ఇటీవల ఆయా సంస్థలు నియమాలు కఠినతరం చేశాయి.
అప్పటినుండి, తమ వద్ద రెండు మూడు సిమ్ కార్డులు కలిగి ఉండి, కనీస మొబైల్ రీఛార్జ్‌లు కూడా చేసుకోని వినియోగదారులు తమకు అవసరం లేని నెంబర్లను వదులుకోవటం, లేదా రిలయన్స్ జియో వంటి ఇతర నెట్వర్క్లకు మారిపోవడం మొదలుపెట్టారు. అయినప్పటికీ, ఎయిర్టెల్ వంటి సంస్థలు పెద్దగా బాధ పడడం లేదు. దీనికి ప్రధాన కారణం కనీస ARPU కూడా చెల్లించకుండా అన్నీ ఉచితంగా పొందాలనుకునే వినియోగదారులు ఉన్నా లేకపోయినా ఒకటే అని భావించడమే.
koddigaa kuudaa kharchupettani vaaru poina farledu anukuntunna Airtel, Idea, Vodafone - Computer Era
koddigaa kuudaa kharchupettani vaaru poina farledu anukuntunna Airtel, Idea, Vodafone
ninna monnati varaku entha ekkuvamandi telicom subscriberlu unte anta goppagaa telicom companylu bhavinchevi. alantidi kaasta mellagaa paristhitilo maarpu vastondi.
Reliance Jio 2016loo marketloki rangapravesam chesina tarvaata, daani nundi eduraina poteeni tattukovadam kosam Airtel lanti samsthalu bhari mottamlo nashtaalanu chavichusai. ayithe ippudippude aa nashtala nundi bayataku raavataaniki prayatnaalu modalu pettai. ninna monnati varaku adhika saatam mobail kanekshanlu tama netwark loo unte adhi chala goppagaa bhaavinchina samsthalu kasta, ippudu paisa kuudaa kharchu pettakunda anni freega labhinchaali ani bhavinche viniyogadaarulu bayatiki velli poina nashtam ledu ane abhipraayaaniki vachayi.
oka telicom company aadaayam ARPU (yavarage revenue par user) meeda aadhaarapadi untundi. ante oka mobail nembar tama netwark loo unte, daanni reechaarji chesukovadam dwara oo user sagatuna tamaku entha chellistunnaru annadi ee lekka annamata. antavaraku bagane undi. ayithe chala mandi viniyogadaarulu, e maatram fon reechaarji chesukokunda, kevalam incoming calls maatram kosame mobail nembar vaadutunna nepadhyamlo.. incoming gaanee, avut going gaanee sadupaayaalu pondalante tappanisarigaa nirdishtamaina samayaniki kaneesa mobail reechaarji chesukunela iteevala aayaa samsthalu niyamaalu kathinataram chesaayi.
appatinundi, tama vadda rendu moodu sim kaardulu kaligi undi, kaneesa mobail rechargelu kuudaa chesukoni viniyogadaarulu tamaku avasaram laeni nembarlanu vadulukovatam, leda relions jio vanti itara netvarklaku maripovadam modalupettaaru. ayinappatiki, airtel vanti samsthalu peddagaa baadha padadam ledu. deeniki pradhaana kaaranam kaneesa ARPU kuudaa chellinchakunda annee uchitamgaa pondaalanukune viniyogadaarulu unna lekapoyina okate ani bhavinchadame.